Chiharu Shiota

Chiharu Shiota (Osaka, Japonia, 1972) artista japoniarra performance eta instalazio lanengatik da ezaguna. Bere lanetan, oinarrizko giza kezkak aurrez aurre jartzen ditu, hala nola bizitza eta heriotza, edo memoria. Hori eskala handiko instalazioetan islatzen du, non askotariko baliabideak erabiltzen dituen, besteak beste, eskultura-elementuak, argazkiak, marrazkiak eta bideoak, giro poetiko eta delikatuak sortuz. Interes tematiko horiek berak aplikatzen zaizkio bere obra osoari, ez bakarrik instalazioei. 1996tik, Berlinen (Alemania) bizi eta lan egiten du.  

Madrilgo, Parisko, New Yorkeko, Londresko, Helsinkiko eta Berlingo galeria eta museoetan egin ohi ditu erakusketak, baita Osakan (National Museum of Art) eta Hiroshiman (Arte Garaikidearen Museoa) ere. 2011ko eta 2015eko Veneziako biurtekoetan parte hartu zuen, eta 2006ko Gwangju-koan.Art Basel-en ere egon da ikusgai bere lana, 2013an. Sasha Waltzekin batera, eszenografiak sortu ditu Matsukaze eta Richard Wagnerren Tristan eta Isolda operetarako, Alemaniako KielTeater antzokian. 

2024ko apirilean, Antoni Tàpies Fundazioak Shiota gonbidatu zuen museoko erakusketa-guneetarako bereziki pentsatutako esku-hartze bat egitera, eta, hala, bi artisten arteko paralelismoak aitortu zituen, Tàpies Urtearen karietara.

 Lanak 
Bere lanetan, alde batetik, gorputza esku hartzeko espazio gisa lantzen du, performanceak sortuz, non lurrarekiko, iraganarekiko eta memoriarekiko lotura esperimentatzen duen. Bestalde, bere lanaren zatirik ezagunena izan daitekeena ere egiten du, eta hariz egindako instalazioetan oinarritzen da, normalean beltza, sarritan itxi eta hainbat objektu pertsonalekin elkartzen direnak, etxekoak eta egunerokoak, barnekoak gjgjgj gjgjgj gjggjgj gjgjgj dhdfhdfhdhdh dhdhdhdh dhdhdhhdhd . Beraz, objektu horietatik abiatzen da arte-sorkuntzarako. Adibide dira zain hautsiak, zapatak, erabilitako arropa edo erretako pianoak. Artilea ere erabiltzen du, bere lanetan material nagusi gisa: «Soinekoak erabiltzen ditut, niretzat bigarren giza azala direlako». 

Chiharu Siotak, halaber, objektu horietako bakoitzean grabatuta geratu diren oroitzapenak pentsatuz edo imajinatuz erabiltzen ditu; izan ere, oroimena, ahanztura eta antsietateari aurre egiten dioten iraganeko arrastoak jorratzen ditu batez ere.  “Zer esan nahi du bizirik egoteak?” edo “zer da existentzia?” bezalako gaiak ere arakatzen ditu, baita bizitzarekin eta heriotzarekin, edo aukerekin eta itxaropenarekin lotutako beste gai batzuk ere.

Instalazio horien bidez, artistak segurtasuna eta beldurra, lilura, atsekabea edo nazka bezalako sentimenduak piztu nahi ditu ikuslearengan. Chiharu Shiotaren instalazioek iraganeko oroitzapenak berpiztu nahi dituzte, eta ikuslea antsietate egoera bat garatzen den leku oniriko batera eraman, giro zapaltzaile eta klaustrofobiko baten ondorioz.

 Prestakuntza 
Chiharu Shiota 70eko hamarkada hasierako artista feministen belaunaldi oso baten oinordekoa da.  Azken urteotan, sortzaileen belaunaldiak nazioarteko arreta erakarri du, beren arteak gorputzarekin duen harremanagatik. Hala, bere gorputzarekin egiten du lan, esku hartzeko espazio gisa. 

Eragina izan duten beste artista batzuk Marina Abramovic eta Rebecca Horn (biak Berlinen ikaskide izandakoak), Ana Mendieta, Janine Antoni, Louise Bourgeois eta Carolee Schneemann izan dira, Shiotak bere hizkuntza eraikitzen duen instalazio performatiboaren aitzindariak. 

Chiharu Shiota Japonian formatu zen, Arte Ederrak ikasi zuen, eta Berlinen jarraitu zuen Marina Abramovic eta Rebecca Hornekin.  Artista horiekin alemanez heztea da haien hizkuntza piktorikoaren gakoetako bat. 

Aldi berean, bere lehen formazioa eta jatorria dela eta, bere herrialdeko tradizioek eragin handia dute, eta bere lanak bere kulturaren erreferentzi elementuak ditu.
 Erreferentziak 

 Bibliografia 

 SHIOTA, Chiharu. Chiharu Shiota. (Erakusketaren katalogoa Galería Nieves Fernándezen, Madril 2010).
 SHIOTA Chiharu, POTT Karin, Goldmann Steffi. Chiharu Shiota: Raum = Room. (Erakusketaren katalogoa Haus am Lützowplatzen, Berlinen, 2005eko abenduaren 4tik 2006ko otsailaren 12ra).
 GRASO BALAGUER, Menene, (arg. ). Chiharu Siota = eskuko marrak. Chiharu Shiota artista japoniarrari eskainitako monografikoa. Artistari buruz 2003 eta 2013 bitartean idatzitako hamar testu garrantzitsuenak biltzen ditu. Bartzelona: Actar Publishers; Asia Etxea (2012).
 Kanpo estekak 

 "Chiharu Shiotak etxea eta gorputza hari gorriz batu ditu Bilbon", 2025eko maiatzaren 28ko Berria, Leire Rodero Ares
 Arxivaten webgune ofiziala ().
 - Galeria Artur M. Sackler (The Smithsonian's Museums of Asian art) Arxivat ()
 Galeria Nieves Fernandez

Kategoria:Emakumea
Kategoria:Instalaziogileak
Kategoria:Gizabanako biziak
Kategoria:Osaka prefeturako pertsonak
Kategoria:Japoniako artistak
Kategoria:Ehungintzako artistak
Kategoria:Emakume artistak
Kategoria:Performancelariak